pythainlp/thai_wikipedia_clean_20230101 huggingface dataset:
บลินด์เริ่มต้นจากเป็นผู้เล่นชุดเยาวชนของอัมสเตอร์ดัมสเคอเอฟเซ ก่อนย้ายไปที่อายักซ์และเริ่มเส้นทางนักฟุตบอลอาชีพที่นั่น โดยส่วนใหญ่ที่ลงเล่นให้ทีมเขาจะได้ลงเล่นในตำแหน่งกองหลังตัวที่ 3 หรือ ตำแหน่งหมายเล่ข 6 เป็นประจำ โดยในปี ค.ศ. 2010 บลินด์ถูกยืมตัวไปที่โกรนิงเงินในเมืองโกรนิงเงิน ประเทศเนเธอร์แลนด์ เป็นเวลา 1 ปี ในปี ค.ศ. 2013 บลินด์ได้เล่นทีมชาติชุดใหญ่และพาทีมชาติเนเธอร์แลนด์คว้าอันดับ 3 ในฟุตบอลโลก 2014 หลังจากนั้นในเดือนกันยายน ค.ศ. 2014 แมนเชสเตอร์ยูไนเต็ดก็ซื้อตัวไปในราคา 13.8 ล้านปอนด์
แกงเปรอะ
ต้มเปอะ
ภาวะสเต็มเซลล์ใหม่ต้านร่างกายผู้ป่วย
ภาวะสเต็มเซลล์ใหม่ต้านร่างกายผู้ป่วย หรือ โรคกราฟท์ต่อกรกับโฮสต์  เป็นภาวะแทรกซ้อนที่พบได้บ่อยของการปลูกถ่ายอวัยวะ ส่วนใหญ่พบกับการปลูกถ่ายเซลล์ต้นกำเนิดหรือไขกระดูก แต่ก็พบได้กับการปลูกถ่ายเนื้อเยื่ออื่นๆ เช่นกัน เกิดจากการที่เม็ดเลือดขาวชนิดทีเซลล์ในเนื้อเยื่อที่ปลูกถ่าย ทำปฏิกิริยากับเนื้อเยื่อในร่างกายของผู้รับการปลูกถ่ายโดยมองว่าเป็น "สิ่งแปลกปลอม" นอกจากนี้ยังอาจเกิดกับการถ่ายเลือดได้อีกด้วย
Gvhd
Graft versus host disease
Graft-versus-host disease
กงสุลกิติมศักดิ์
ฮาร์ตเลสส์ (เพลงค็อกเทล)
หลายสิ่งอันดับ
หลายสิ่งอันดับ หรือ ทูเพิล  เป็นวัตถุทางคณิตศาสตร์ชนิดหนึ่ง โดย formula_1-สิ่งอันดับ เป็นลำดับของสิ่ง formula_1 สิ่ง (เมื่อ formula_1 เป็นจำนวนเต็มไม่เป็นลบ) โดยที่อันดับของสิ่งต่าง ๆ ในหลายสิ่งอันดับนั้นมีความสำคัญและไม่สามารถสลับที่ได้ คุณสมบัติดังกล่าวนี้เองทำให้หลายสิ่งอันดับแตกต่างจากเซต การเขียนหลายสิ่งอันดับมักเขียนระบุสิ่งต่าง ๆ ในหลายสิ่งอันดับนั้น คั่นด้วยเครื่องหมายจุลภาค และครอบด้วยเครื่องหมายวงเล็บ เช่น formula_4 เป็นห้าสิ่งลำดับ ซึ่งแตกต่างจากห้าสิ่งอันดับ formula_5 หากหลายสิ่งอันดับนั้นมีสองสิ่ง จะมีชื่อเรียกเฉพาะว่าคู่อันดับ
ในคณิตศาสตร์ หลายสิ่งอันดับสามารถนำไปใช้อธิบายวัตถุทางคณิตศาสตร์ชนิดอื่น ๆ ได้ เช่นเวกเตอร์ ส่วนในการเขียนโปรแกรมคอมพิวเตอร์ โดยเฉพาะการเขียนโปรแกรมเชิงฟังก์ชัน หลายสิ่งอันดับเป็นชนิดของตัวแปรที่มีความสำคัญ นอกจากนี้แล้วยังพบการใช้หลายสิ่งอันดับในศาสตร์อื่น ๆ เช่น ภาษาศาสตร์ และปรัชญา
โดยทั่วไปแล้ว จะกำหนดให้ formula_1-สิ่งอันดับเท่ากัน ก็ต่อเมื่อสิ่งที่อยู่ในตำแหน่งตรงกันนั้นเท่ากันทั้งหมด นั่นคือ
คุณสมบัติดังกล่าวทำให้หลายสิ่งอันดับมีความแตกต่างจากเซต ด้วยเหตุผลดังต่อไปนี้
หลายสิ่งอันดับนั้นสามารถกำหนดนิยามได้หลายแบบโดยที่ยังสอดคล้องกับคุณสมบัติที่ต้องการข้างต้น ดังต่อไปนี้
นิยามด้วยฟังก์ชัน.
ในเชิงทฤษฎีเซต อาจนิยาม formula_1-สิ่งอันดับเป็นฟังก์ชัน "F" ที่มีโดเมนเป็นเซต "X" ของตำแหน่งต่าง ๆ ในหลายสิ่งอันดับ และโคโดเมนเป็นเซต "Y" ของสิ่งต่าง ๆ ในหลายสิ่งอันดับ นั่นคือ นิยามให้ formula_1-สิ่งอันดับ คือ
หรืออาจเขียนในรูปลำลองได้เป็น
นิยามด้วยคู่ลำดับซ้อน.
ในเชิงทฤษฎีเซตสามารถนิยาม formula_1-สิ่งอันดับได้อีกวิธีหนึ่ง นั่นคือ การใช้คู่อันดับซ้อน วิธีการนี้สมมติว่ามีการกำหนดนิยามคู่อันดับไว้เรียบร้อยแล้ว จากนั้นนำมาขยายเป็นนิยามของ formula_1-สิ่งอันดับ โดยนิยามแบบเวียนเกิดดังนี้
เมื่อใช้นิยามนี้แบบเวียนเกิดจะได้ว่า
หรืออาจกำหนดนิยามในทิศทางตรงข้ามก็ได้ ดังนี้
เมื่อใช้นิยามแบบเวียนเกิดจะได้ว่า
นิยามด้วยเซตซ้อน.
เมื่อนำนิยามข้างต้นมาประกอบกับ นิยามคู่อันดับของคูระทาวสกี จะได้นิยามของ formula_1-สิ่งอันดับ ที่เป็นนิยามในรูปทฤษฎีเซตแท้ ดังนี้
ทูเพิล
เดอะบรีดเดอร์ส
N สิ่งอันดับ
สแมชชิง พัมพ์กินส์
Loso
ตัวละครในสตาร์คราฟต์
ตัวละครหลักและปรากฏซ้ำจากชุดบันเทิงคดีวิทยาศาสตร์การทหาร "สตาร์คราฟต์" แสดงรายการด้านล่าง จัดระเบียบโดยสปีชีส์และกลุ่มแยกที่เข้าด้วยมากที่สุดในจักรวาลบันเทิงคดี เรื่องของชุด"สตาร์คราฟต์" เกี่ยวข้องกับกิจการระหว่างดาวในภาคห่างไหลของดาราจักร ซึ่งสามสปีชีส์แก่งแย่งชิงความเป็นใหญ่ ได้แก่ เทอร์แรน (Terrans) มนุษยชาติฉบับอนาคตซึ่งมีการแบ่งแยกอย่างมาก โพรทอส (Protoss) เผ่าเทวาธิปไตยซึ่งมีความสามารถพลังจิตอย่างกว้างขวาง และเซิร์ก (Zerg) สปีชีส์คล้ายแมลงซึ่งถูกบุคคลจิตกลุ่ม (hive mind persona) บัญชา สองสปีชีส์หลังถูกเซลนากา (Xel'Naga) สปีชีส์ที่สี่ซึ่งเชื่อว่าสูญพันธุ์ไปแล้ว ตัดต่อพันธุกรรม ชุดเริ่มด้วยวิดีโอเกม "สตาร์คราฟต์" เมื่อปี 2541 ของบลิซซาร์ดเอนเตอร์เทนเมนต์ และขยายด้วยภาคต่อ (sequel) "อินเซอร์เร็กชัน" "เรทริบิวชัน" ' ' ' ' และ""ที่ยังไม่วางขาย แฟรนไชส์ถูกขยายเพิ่มอีกด้วยชุดนวนิยาย นวนิยายกราฟิกและงานอื่น
ตัวละครเทอร์แรน.
จิม เรย์เนอร์.
จิม เรย์เนอร์ (Jim Raynor) เป็นพระเอกหลักของเทอร์แรนในชุด"สตาร์คราฟต์" และตัวละครหลักของชุด พากย์โดย โรเบิร์ต คล็อตเวอร์ธี (Robert Clotworthy) อดีตนายอำเภออาณานิคมบนดาวเคราะห์ทุรกันดารมาร์ซารา (Mar Sara) เรย์เนอร์เข้ากับนักปฏิบัติของอาร์กทูรัส เมงสก์ (Arcturus Mengsk) ในการต่อสู้กับคอนเฟเดอเรซีออฟแมนซึ่งเป็นทรราชและฉ้อฉล เขาพัฒนาความสัมพันธ์กับซาราห์ เคอร์ริแกน มือขวาของเมงสก์ ทว่า เขาตระหนักอย่างรวดเร็วว่าเมงสก์ห่างไกลจากคุณธรรมนักเมื่อเขาทอดทิ้งเคอร์ริแกนและประชากรทั้งหมดของดาวเคราะห์หนึ่งให้ตายในมือของเซิร์กเพื่อสนองความกระหายอำนาจของตน เรย์เนอร์ซึ่งบัดนี้ตาสว่างและขมขื่น ตั้งขบวนการกบฏของตนเองเพื่อคัดค้านเทอร์แรนโดมีเนียนจักรวรรดิใหม่ของเมงสก์
บลิซซาร์ด เอ็นเตอร์เทนเมนต์
สองชีวิตหนึ่งโศกนาฎกรรมบรรจบ
ไดโงจิ
ไดโงจิ  เป็นวัดพุทธชิงงง ในแขวงฟูชิมิของนครเกียวโต ประเทศญี่ปุ่น สร้างขึ้นเพื่อเป็นพุทธบูชาแก่พระไภษัชยคุรุไวฑูรยประภาตถาคต พระพุทธเจ้าของนิกายมหายาน
ไดโงจิสร้างในตอนต้นของยุคเฮอัง ในปี พ.ศ. 1417 โดยมี "ไรเง็ง-ไดชิ" (โชโบ) เป็นผู้ก่อตั้ง โดยในปี พ.ศ. 1473 ภายหลังที่จักรพรรดิไดโงะสละราชสมบัติก็ผนวชและประทับภายในวัดแห่งนี้ พระองค์ในฐานะภิกษุมีนามว่า "โฮกงโง" และภายหลังการสวรรคตด้วยพระชนมายุ 46 พรรษา พระศพได้ถูกฝังไว้ในวัดแห่งนี้ ซึ่งเป็นที่มาของชื่อวัด
สหพันธ์รัฐอินดีสตะวันตกในโอลิมปิกฤดูร้อน 1960
การรถไฟสหพันธ์รัฐออสเตรีย
สหมงคลฟิล์ม
ซุปเปอร์ฮีโร่ สวยช่วยได้ ซีซั่น 2
ซุปเปอร์ฮีโร่ สวยช่วยได้ ซีซั่น 2 เป็นการ์ตูนแอนิเมชันในปี พ.ศ. 2556 ผลิตโดยบริษัทเอทฟฟไดเมนชัน จำกัด ให้เสียงพากย์โดย อุรัสยา เสปอร์บันด์ ราศรี บาเล็นซิเอก้า และคิมเบอร์ลี แอน เทียมศิริ ออกอากาศครั้งแรกเมื่อวันที่ 6 ตุลาคม พ.ศ. 2556
ไทยทีวีสีช่อง 3 ร่วมกับ บริษัทเอทฟฟไดเมนชัน จำกัด สร้างการ์ตูนแอนิเมชัน "ซุปเปอร์ฮีโร่ สวยช่วยได้ ซีซั่น 2" โดยหวังว่ารายการจะเข้าถึงผู้ชมได้ทุกวัยและให้แง่คิดแก่เยาวชน โดยแอน ทองประสมเป็นผู้จัดรายการ การ์ตูนมีแนวคิดว่า “ซุปเปอร์ฮีโร่..โชว์ทำดี” เพื่อปลุกจิตสำนึกความเป็นคนดี โดยนำนักแสดงที่ผู้ชมชื่นชอบมาเป็นแบบอย่างและสร้างแรงจูงใจ
แอน ทองประสมจะรับบทเป็น "ดร.แอน" นักวิทยาศาสตร์ผู้ประดิษฐ์คิดค้นมนุษย์ไฟฟ้า และได้ซุปเปอร์ฮีโร่สีชมพูมาเป็นหัวหน้า ซึ่งแต่ละคนจะมีพลังวิเศษไม่เหมือนกันจึงเป็นที่มาของฮีโร่ทั้งสามคือ อุรัสยา เสปอร์บันด์, คิมเบอร์ลี แอน เทียมศิริ และราศรี บาเลนซิเอก้า โดยมี ดร.แอน คอยคิดค้นเครื่องมือ อุปกรณ์ไฮเทคสุดล้ำ ให้ออกไปปฏิบัติภารกิจ นอกจากนี้ ยังได้โปรดิวเซอร์ ณรงค์วิทย์ เตชะธนะวัฒน์ มาประพันธ์เพลง "อะไรก็ได้เพื่อเธอ" ร้องโดย ชีรณัฐ ยูสานนท์ เป็นเพลงประกอบ
ผลิตภัณฑ์จากนม
นมข้นจืด
จังหวัดฟลานเดอร์ตะวันออก
จังหวัดฟลานเดอร์ตะวันตก
ลัช (วงดนตรี)
ม็อดรีไววอล
นมข้าว
นมข้าว เป็นเครื่องดื่มที่ได้จากข้าว โดยมากทำมาจากข้าวกล้อง ความหวานของนมข้าวจะแตกต่างกันไปตามกระบวนการย่อยคาร์โบไฮเดรตเป็นกลูโคสในธรรมชาติ
เมื่อเทียบกับนมวัวแล้ว นมข้าวจะมีคาร์โบไฮเดรตสูงกว่า แต่ไม่มีแคลเซียมหรือโปรตีนในปริมาณสำคัญ นอกจากนี้นมข้าวยังไม่มีคอเลสเตอรอลและแล็กโทส จึงเหมาะกับผู้ที่แพ้ถั่วเหลือง, เป็นโรคฟีนิลคีโตนูเรีย หรือมีภาวะไม่ทนต่อแล็กโทส และยังใช้แทนผลิตภัณฑ์นมในกลุ่มมังสวิรัติเคร่งครัด (vegan) อีกด้วย
แต่ด้วยการที่มีโปรตีนน้อยและไม่มีสารอาหารที่จำเป็นต่อเด็ก ผู้เชี่ยวชาญด้านสุขภาพจึงไม่แนะนำให้ผู้ปกครองให้นมข้าวแก่เด็กอายุต่ำกว่าสองปี เพราะวัยนี้ยังต้องการสารอาหารที่จำเป็นอยู่มาก
อุดม คชินทร
ศาสตราจารย์คลินิก เกียรติคุณ นายแพทย์ อุดม คชินทร (เกิด 17 สิงหาคม พ.ศ. 2497) สมาชิกวุฒิสภา ประธานกรรมการในคณะกรรมการปฏิรูปประเทศด้านการสาธารณสุข กรรมการในคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรน่า 2019 (โควิด-19) อดีตรัฐมนตรีช่วยว่าการกระทรวงศึกษาธิการ กรรมการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 อดีตอธิการบดีมหาวิทยาลัยมหิดล อดีตคณบดีคณะแพทยศาสตร์ศิริราชพยาบาล มหาวิทยาลัยมหิดล
นมระเหย
นมระเหย  หรือที่ในภาษาไทยนิยมเรียกว่า นมข้นจืด เป็นผลิตภัณฑ์จากนมชนิดหนึ่ง ซึ่งใช้กรรมวิธีแปรรูปน้ำนมโดยระเหยน้ำออก เพื่อเพิ่มความเข้มข้นของน้ำนม จนกระทั่งมีธาตุน้ำนมที่ไม่รวมมันเนย ในปริมาณไม่ต่ำกว่าร้อยละ 17.5 ของน้ำหนัก โดยนิยมใช้เครื่องระเหยแบบสุญญากาศ เพื่อป้องกันมิให้กลิ่นและรสชาติของน้ำนมเปลี่ยนไป หรืออาจใช้นมผงขาดมันเนยผสมกับน้ำสะอาด แล้วเข้าสู่กระบวนการฆ่าเชื้อด้วยความร้อน จากนั้นผู้ผลิตมักนำไปบรรจุในกระป๋องโลหะ แล้วเข้าสู่กระบวนการสเตอริไลซ์เชิงพาณิชย์ จากนั้นจึงทำให้เย็นลง เพื่อยืดอายุของการเก็บรักษาขึ้นอีก 1-2 ปี ตามปริมาณของไขมัน ซึ่งนมระเหยนี้ นิยมใช้ประกอบในการปรุงอาหาร หรือขนมอบชนิดเบเกอรี หรือนำไปผสมกับเครื่องดื่ม อย่างกาแฟหรือน้ำชาเป็นต้น
เคน เฮล
เคนเน็ธ โอลิเวอร์ "เคน" เฮล ( 18 กันยายน พ.ศ. 2482 - 5 มกราคม พ.ศ. 2558) เป็นนักฟุตบอลและผู้จัดการทีมชาวอังกฤษ เขาเล่นในตำแหน่งกองหน้าชั้นในให้กับนิวคาสเซิล โคเวนทรีซิตี ออกซฟอร์ดยูไนเต็ด ดาร์ลิงตัน และ แฮลิแฟ็กซ์ทาวน์ และทำประตูไป 84 ประตู ในการลงสนาม 420 ครั้งในฟุตบอลลีก และยังเป็นผู้จัดการทีมให้กับดาร์ลิงตัน ใน พ.ศ. 2515 และ ฮาร์ทลีพูล ตั้งแต่ พ.ศ. 2517 ถึง พ.ศ. 2519
อันเจโล อันกวิลเลตตี
อันเจโล อันกวิลเลตตี ( 25 เมษายน พ.ศ. 2486 - 9 มกราคม พ.ศ. 2558) เป็นนักฟุตบอลชาวอิตาลีที่เล่นในตำแหน่งกองหลังให้กับ Solbiatese, Atalanta, เอซีมิลาน และ Monza
น้ำฟักเขียว
น้ำฟักเขียว หรือ ชาฟักเขียว (, "ตง กวา ฉา") เป็นเครื่องดื่มที่ทำจากลูกฟักเขียว มีรสชาติหอมหวาน เป็นที่นิยมรับประทานในไต้หวัน และประเทศต่าง ๆ ในเอเชียตะวันออก นิยมจำหน่ายตามร้านค้าต่าง ๆ และตามข้างถนน ส่วนมากมักรับประทานแบบเย็นเฉียบโดยเฉพาะในยามฤดูร้อน เพราะเชื่อถือกันว่าเป็นเครื่องดื่มที่ดับความร้อนเดือดในร่างกายได้
เอนเจลโล อันควิลเลตติ
แอนนิเวอร์ซารี
"Anniversary" เป็นซิงเกิลของวงดนตรีเพลย์กราวด์ ประพันธ์เนื้อร้องโดย - แต่งทำนองโดย โตน โซฟา และเรียบเรียงโดย เพลย์กราวด์ ออกจำหน่ายในปี พ.ศ. 2555
เพลงนี้มอบให้เป็นของขวัญแด่ทุกคนสำหรับการครบรอบ 10 ปีของ Playground เพื่อแทนคำขอบคุณ ที่อยู่เป็นเพื่อนกันมา ในสนามเด็กเล่นแห่งนี้ จนถึงวันนี้ เราอยากจะบอกกับทุกคนว่า 10 ปีที่ผ่านมา มิวสิกวีดิโอนี้เผยแพร่ครั้งแรกในวันที่ 9 มกราคม พ.ศ. 2556
เพลง "Anniversary" ได้อันดับ 10 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 18-24 พฤศจืกายน พ.ศ. 2555
วิกิเมเนีย 2012
วิกิเมเนีย 2012  เป็นการประชุมวิกิเมเนียครั้งที่แปด และได้รับการจัดขึ้น ณ วันที่ 12–15 กรกฎาคม ค.ศ. 2012 ที่มหาวิทยาลัยจอร์จ วอชิงตัน ในวอชิงตัน ดี.ซี. โดยมีผู้เข้าร่วมประชุมกว่า 1,400 คน จาก 87 ประเทศ นอกจากนี้ กระทรวงการต่างประเทศสหรัฐอเมริกา ยังได้เข้าร่วมงานวิกิเมเนีย 2012 ในการเป็นเจ้าภาพการประชุมโดยใช้ชื่อ "Tech@State:Wiki.Gov" ซึ่งมุ่งเน้นไปที่ "ความรู้ความร่วมมือและการใช้งานของวิกิในภาครัฐ"
รูปแบบการประชุมที่โดดเด่นนี้ มีความจำเป็นต้องปรับปรุงอินเตอร์เฟซแบบเก่ากับแบบที่ล้าสมัย ด้วยเครื่องมือวิกิมีเดียแบบใหม่เพื่อดึงดูดและเก็บรักษาผู้แก้ไขให้มากขึ้น รวมถึงการสร้างเว็บไซต์วิกิมีเดียในลักษณะของการเชิญชวนและเป็นมิตรมากยิ่งขึ้น โดยเฉพาะอย่างยิ่งที่รวมถึงเหล่าสุภาพสตรี นิตยสาร"ดิแอตแลนติก" ได้แสดงตารางในที่ประชุม ซึ่งเผยให้เห็นว่าจำนวนของผู้ดูแลระบบรายใหม่ได้ลดลงอย่างมากในช่วงไม่กี่ปีที่ผ่านมา
ในระหว่างการเปิดงาน จิมมี เวลส์ ซึ่งเป็นผู้ก่อตั้ง ได้แสดงความคิดเห็นต่อ"การประท้วงร่างรัฐบัญญัติโซปาและพีปา" ของเดือนมกราคม ค.ศ. 2012 โดยได้กล่าวว่า "เมื่อผมไปเยี่ยมเจ้าหน้าที่ของรัฐในขณะนี้ พวกเขากำลังกลัวนิด ๆ หน่อย ๆ" อย่างไรก็ตาม เขาได้ย้ำถึงความมุ่งมั่นของวิกิมีเดียที่จะ"เป็นกลางทางการเมือง" ยกเว้นที่เกี่ยวกับ "สิ่งที่สำคัญที่สุดที่มีผลกระทบโดยตรงการทำงานของเรา" เวลส์เห็นด้วยกับวิทยากรแมรี การ์ดิเนอร์ ผู้ร่วมก่อตั้งเอดาอินิทิเอทีฟ ที่วิกิมีเดียต้องทำมากขึ้นในการเพิ่มจำนวนของผู้แก้ไขบทความที่เป็นสุภาพสตรี เธอกล่าวว่า "ในฐานะที่เป็นโครงการของการเปลี่ยนแปลงทางสังคม ถึงแม้ว่ามันจะไม่ได้เป็นโครงการกิจกรรม แต่ชุมชนวิกิพีเดียก็มีความรับผิดชอบทั้งต่อภารกิจนี้ และเพื่อผู้คนในโลกนี้ที่เดินทางไปสู่ความหลากหลาย — เพื่อเพิ่มขนาดของร่มแห่งโลกใบนี้"
"ฉันไม่ได้เกิดมาเพื่อถูกลืม" เป็นซิงเกิลของนักร้องจิระศักดิ์ ปานพุ่ม กับค่ายสหภาพดนตรี ประพันธ์เนื้อร้องโดย อาทิตย์ สาระจูฑะ แต่งทำนองโดย ชาญวุฒิ บุญแย้ม และเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 26 มีนาคม พ.ศ. 2558
เพลงนี้ต้องการสื่อถึงในสังคมนี้ยังมีอีกหลายเรื่องราวที่สามารถ­หยิบยกขึ้นมาเป็นตัวอย่างของการถูกลืม เพื่อให้เห็นว่ามันเจ็บปวดสักแค่ไหนสำหรับ­คนที่ต้องตกอยู่ในสถานการณ์เช่นนี้ เช่น เด็กเร่ร่อนที่ถูกพ่อแม่ทอดทิ้ง คนชราที่ลูกหลานไม่ใส่ใจดูแล แม้กระทั่งคนยากคนจนที่หาเช้ากินค่ำ ซึ่งบางคนอาจมองว่าเป็นคนด้อยค่า และมองข้ามไป ในที่สุดก็ลืมๆ กันไป แต่เชื่อเถอะว่าไม่มีใครอยากถูกลืม ทุกคนอยากเป็นที่จดจำ และคุณค่าของความเป็นคนนั้นไม่ควรถูกเหยีย­ดหยาม
เมื่อชีวิตคนคนหนึ่งต้องตกอยู่ในสถานการณ์­ที่อีกคนหนึ่งมองไม่เห็นคุณค่า ก่อนที่จะถูกทำร้ายจิตใจให้เจ็บปวดไปมากกว­่านี้เขาจึงตัดสินใจเป็นฝ่ายลาจาก เพราะการถูกลืมทั้งที่ยังใช้ชีวิตอยู่ด้วย­กันนั้นมันเลวร้ายที่สุด ขณะที่การจากไปเพื่อให้จดจำกลายเป็นทางเลื­อกสุดท้าย การจากไปในครั้งนี้อาจยังคงเหลืออะไรให้จำ­บ้าง ดีกว่าอยู่ไปอย่างไร้ค่า เพราะ “ฉันไม่ได้เกิดมาเพื่อถูกลืม”
พรีเมียร์ลีก ฤดูกาล 2015–16
พรีเมียร์ลีก ฤดูกาล 2015–16  เป็นการแข่งขันพรีเมียร์ลีก ฤดูกาลที่ 24 นับแต่เริ่มจัดการแข่งขันครั้งแรกในปี ค.ศ. 1992 โดยจะเริ่มต้นฤดูกาลวันที่ 8 สิงหาคม ค.ศ. 2015มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิพ โดยมี 2 ทีมที่ได้เลื่อนชั้นโดยอัตโนมัติ ได้แก่ วอตฟอร์ด, เอเอฟซีบอร์นมัท และอีก 1 ทีมที่เป็นผู้ชนะในรอบเพลย์ออฟ คือ นอริชซิตี
โดยรวมแล้ว จนถึงวันที่ 1 กันยายน ค.ศ. 2015 ซึ่งเป็นวันสุดท้ายที่การซื้อขายผู้เล่นในทวีปยุโรปและประเทศอังกฤษจบลง พรีเมียร์ลีกในฤดูกาลนี้นับว่าเป็นฤดูกาลที่ใช้จำนวนเงินซื้อขายตัวกันในราคาที่สูงเป็นประวัติศาสตร์ โดยรวมแล้วมีมูลค่าถึง 870 ล้านปอนด์ (ประมาณ 47,850 ล้านบาท) และหากรวมถึงต้นปีที่ผ่านมา ซึ่งอยู่ในฤดูกาลก่อน ก็เป็นมูลค่าสูงถึง 1,000 ล้านปอนด์ (ประมาณ 55,000 ล้านบาท) โดยถือเป็นลีกที่ใช้เงินมากที่สุดในยุโรปด้วย
สำหรับทีมที่ใช้เงินในการซื้อตัวผู้เล่นมากที่สุด คือ แมนเชสเตอร์ซิตี (โดยฤดูกาลที่แล้ว คือ แมนเชสเตอร์ยูไนเต็ด) ด้วยการซื้อตัว เกฟิน เดอ เบรยเนอ ในราคา 55 ล้านปอนด์ (ประมาณ 3,025 ล้านบาท), ราฮีม สเตอร์ลิง ในราคา 49 ล้านปอนด์ (ประมาณ 2,695 ล้านบาท) นอกจากนี้ยังจ่ายเงินเป็นค่าตัวของนีโกลัส โอตาเมนดี อีก 33 ล้านปอนด์ (ประมาณ 1,815 ล้านบาท)
และทีมที่ราคาบัตรเข้าชมการแข่งขันที่แพงที่สุดในฤดูกาลนี้ คือ อาร์เซนอล โดยบัตรเข้าชมรายปีสูงถึง 2,013 ปอนด์ (ประมาณ 110,715 บาท) ขณะที่ทีมที่มีราคาบัตรเข้าชมถูกที่สุด คือ สโตกซิตี บัตรเข้าชมรายปีราคา 294 ปอนด์ (ประมาณ 16,170 บาท)
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2014-15 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2014–15
4 ผู้เล่นที่ทำคนเดียว 4 ประตู&lt;br&gt;5 ผู้เล่นที่ทำคนเดียว 5 ประตู.
ผู้จัดการทีมยอดเยี่ยมประจำฤดูกาลของพรีเมียร์ลีก.
เคลาดิโอ รานิเอรี่
เจมี วาร์ดี ได้ถูกเสนอชื่อ นักฟุตบอลยอดเยี่ยมประจำฤดูกาลของพรีเมียร์ลีก.
รางวัลนักฟุตบอลยอดเยี่ยมแห่งปีของพีเอฟเอ ได้แก่ ริยาด มาห์เรซ.
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ เจมี วาร์ดี.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เดเล อัลลี.
อัสมา กฮาร์
เจมส์ จอร์จ เฟรเซอร์
เซอร์ เจมส์ จอร์จ เฟรเซอร์ (; 1 มกราคม ค.ศ. 1854 – 7 พฤษภาคม ค.ศ. 1941) เป็นนักมานุษยวิทยาสังคมชาวสกอตแลนด์ เป็นหนึ่งในผู้ก่อตั้งวิชามานุษยวิทยา และริเริ่มการศึกษาปรัมปราวิทยาและศาสนาเปรียบเทียบ
เจมส์ จอร์จ เฟรเซอร์ เกิดที่เมืองกลาสโกว์ เมื่อ ค.ศ. 1854 เป็นบุตรคนโตในบรรดาสี่คนของแดเนียล เอฟ. เฟรเซอร์ เภสัชกร และแคเทอรีน เฟรเซอร์ ผู้สืบเชื้อสายมาจากทูตคนแรกที่เดินทางไปเจริญสัมพันธไมตรีกับทิเบต เขาเข้าเรียนที่มหาวิทยาลัยกลาสโกว์ เมื่อ ค.ศ. 1869 ห้าปีต่อมา เฟรเซอร์ก็เรียนต่อที่วิทยาลัยทรินิที้ ในเคมบริดจ์ ในสาขาวิชาศิลปะคลาสสิก หลังจากเรียนจบ เขาได้รับตำแหน่งศาสตราจารย์ด้านมานุษยวิทยาสังคมที่ลิเวอร์พูล แต่ต่อมาก็ลาออกกลับมาอยู่ที่เคมบริดจ์จนกระทั่งเสียชีวิต
เฟรเซอร์มีผลงานที่เป็นที่รู้จักคือหนังสือ "The Golden Bough" (คาคบทองคำ) ซึ่งมีแนวคิดสำคัญถึงวิวัฒนาการสามขั้นของเวทมนตร์, ศาสนา และวิทยาศาสตร์ในสังคมมนุษย์ โดยขั้นแรก มนุษย์พยายามจะเอาชนะธรรมชาติโดยใช้ไสยศาสตร์ เวทมนตร์ พ่อมด หรือหมอผี โดยจะใช้วิธีการเซ่นสรวงบูชา การเต้นรำขับร้อง และการทำนาย, ขั้นที่สอง มนุษย์มีศาสนาจึงเกิดพวกนักบวชขึ้นมา ใช้วิธีการสวดมนต์ อ้อนวอน และทำพิธีกรรมต่าง ๆ เพื่อให้สิ่งศักดิ์สิทธิ์ที่นับถือเกิดความพอใจและขั้นสุดท้าย มนุษย์มีความเจริญในทางวิทยาศาสตร์ การอธิบายสิ่งต่าง ๆ โดยอาศัยหลักของเหตุผลจึงเกิดขึ้นอย่างกว้างขวาง ถึงแม้แนวคิดนี้จะมีนักวิชาการหลายท่านไม่เห็นด้วย แต่แนวคิดของเฟรเซอร์ก็มีส่วนสำคัญในการตีความ "ความเชื่อในเทวราชย์" (divine kingship) ซึ่งเป็นผลมาจากการสร้างความเชื่อและพิธีกรรมโบราณขึ้นมาใหม่ และก่อให้เกิดความคิดชาตินิยม ซึ่งสร้างความเข้มแข็งให้กับอัตลักษณ์ทางชาติพันธุ์ และแสดงให้เห็นความพยายามในการต่อสู้เพื่ออิสรภาพทางการเมือง
เฟรเซอร์ได้รับการแต่งตั้งให้เป็นอัศวินในปี ค.ศ. 1914 เขาเสียชีวิตเมื่อ ค.ศ. 1941 ขณะมีอายุได้ 87 ปี
พลังงานจน
"พลังงานจน" เป็นซิงเกิลของวงดนตรีลาบานูน ร้องร่วมกับเปาวลี พรพิมล กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย โป โปษยะนุกูล แต่งทำนองโดย เมธี อรุณ และเรียบเรียงโดย ลาบานูน เป็นเพลงแนวให้กำลังใจ สำหรับคนที่ท้อแท้หมดหวัง ใช้ข้อด้อยของตัวเองเป็นแรงผลักดัน เพื่อเป็นพลังงาน ใช้การเล่นคำว่า "พลังงานจน" ซึ่งพ้องเสียงกับคำว่า "พลังงานจลน์" ซึ่งแปลว่า "พลังงานที่มีอยู่ในวัตถุที่กำลังเคลื่อนที่" แต่ พลังงานจน คงเป็นพลังงานจากการที่ เราจน เราไม่มี จนเป็นแรงผลักดัน ให้ออกมาทำอะไรเพื่อตัวเราเอง เพื่อคนที่เรารัก มิวสิกวิดีโอนี้เผยแพร่เมื่อวันที่ 18 มีนาคม พ.ศ. 2558
จักรพรรดิโกะ-โฮริกาวะ
สมเด็จพระจักรพรรดิโกะ-โฮริกาวะ  จักรพรรดิญี่ปุ่น องค์ที่ 86 ตามระเบียบประเพณีของการสืบทอดราชบัลลังก์ รัชสมัยของพระองค์ทอดยาวตั้งแต่ ค.ศ. 1221 ถึง ค.ศ. 1232
โดยพระนามของพระองค์นำมาจากพระนามของจักรพรรดิใน คริสต์ศตวรรษที่ 10 จักรพรรดิโฮะริกะวะ (堀河天皇) เมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปทำให้พระนามของพระองค์มีความหมายว่า จักรพรรดิโฮะริกะวะที่สอง หรือ จักรพรรดิโฮะริกะวะยุคหลัง
จักรพรรดิโกะ-โฮะริกะวะมีพระนามเดิมก่อนขึ้นสืบราชบัลลังก์ดอกเบญจมาศว่า เจ้าชายยูตะฮิโตะ (茂仁)
ครองราชบัลลังก์.
จักรพรรดิโกะ-โฮะริกะวะประสูติเมื่อวันที่ 22 มีนาคม 1755 ตรงกับปีที่ 2 ในรัชสมัย จักรพรรดิจุนโตะกุ มีพระนามเดิมว่า เจ้าชายยูตะฮิโตะ (茂) เป็นพระราชโอรสองค์ที่ 3 ใน เจ้าชายโมะริซะดะ หรือ โกะ-ทะกะกุระ-อิง พระราชโอรสองค์ที่ 2 ใน จักรพรรดิทะกะกุระ
ภายหลังจากเหตุการณ์ สงครามปีโจคิว จักรพรรดิชูเกียว ถูกปลดจากราชบัลลังก์โดยไร้รัชทายาททำให้สายราชสกุลซึ่งสืบเชื้อสายจาก จักรพรรดิโกะ-โทะบะ ต้องสิ้นสุดลงเหล่าขุนนางและเชื้อพระวงศ์จึงยกเจ้าชายยูตะฮิโตะขึ้นครองราชย์เมื่อปี 1764 เมื่อพระชนม์เพียง 9 พรรษาโดยพระราชอำนาจทั้งหมดอยู่ในมือของโกะ-ทะกะกุระ-อิง ผู้เป็นพระราชบิดา
จักรพรรดิโกะ-โฮะริกะวะทรงสละราชบัลลังก์เมื่อปี 1775 ขณะพระชนม์เพียง 20 พรรษาหลังจากครองราชย์ได้ 11 ปีโดยทรงสละราชบัลลังก์ให้กับเจ้าชายมิสึฮิโตะ พระราชโอรสพระชนม์เพียง 1 พรรษาขึ้นครองราชย์เป็น จักรพรรดิชิโจ ส่วนอดีตจักรพรรดิทรงผนวช และได้รับสมัญญา ไดโจโฮโอ (มหาธรรมราชา) ก่อนจะสวรรคตเมื่อวันที่ 31 สิงหาคม 1777 ขณะพระชนม์เพียง 22 พรรษา
CP ALL
CPALL
บริษัท ซีพี ออลล์ จำกัด (มหาชน)
กีฬาโปโลน้ำในโอลิมปิกฤดูร้อน 1924
กีฬาโปโลน้ำในโอลิมปิกฤดูร้อน 1924 จัดแข่งขันที่กรุงปารีส ประเทศฝรั่งเศส แข่งขัน 1 ประเภท คือ ประเภททีมชาย
ผู้ได้รับเหรียญ.
Note: The players above the line played at least one game in this tournament, the players below the line were reserve players and did not compete in this tournament. Nevertheless the International Olympic Committee medal database exclusively credits them all as medalists. However the official report did not even count them as competitors
กีฬาโปโลน้ำในโอลิมปิกฤดูร้อน 1928
กีฬาโปโลน้ำในโอลิมปิกฤดูร้อน 1928 จัดแข่งขันที่กรุงอัมสเตอร์ดัม ประเทศเนเธอร์แลนด์ แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1932
กีฬาโปโลน้ำในโอลิมปิกฤดูร้อน 1932 จัดแข่งขันที่ลอสแองเจลิส สหรัฐอเมริกา แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1936
กีฬาโปโลน้ำในโอลิมปิกฤดูร้อน 1936 จัดแข่งขันที่กรุงเบอร์ลิน ประเทศเยอรมนี แข่งขัน 1 ประเภท คือ ประเภททีมชาย
ฮูษี
อันศอรอัลลอฮ์ (; , "ผู้สนับสนุนพระเป็นเจ้า") หรือที่รู้จักกันมากกว่าในชื่อ ฮูษี (; "al-Ḥūthiyyūn") เป็นกลุ่มชีอะฮ์ซัยดียะฮ์ (Zaidiyyah) ซึ่งปฏิบัติการในประเทศเยเมน กลุ่มนี้เอาชื่อมาจากฮุซัยน์ บัดร์อัดดีน อัลฮูษี (Hussein Badreddin al-Houthi) ซึ่งเปิดฉากการก่อการกำเริบในปี 2547 และมีรายงานว่าถูกกองทัพเยเมนฆ่าเมื่อเดือนกันยายนปีนั้น กลุ่มนี้นำโดย อับดุลมะลิก อัลฮูษี (Abdul-Malik al-Houthi) ซึ่งประสบความสำเร็จในรัฐประหารปี 2557/2558 และปัจจุบันยังควบคุมกรุงซานา เมืองหลวงของประเทศเยเมน และรัฐสภา
Houthis
โรคแพ้แสงแดด CAD
อันเดร์ เอร์เรรา
อันเดร์ เอร์เรรา อากูเอรา (; เกิด 28 เมษายน ค.ศ. 1989) เป็นนักฟุตบอลชาวสเปน ปัจจุบันลงเล่นในตำแหน่งกองกลางให้กับอัตเลติกเดบิลบาโอ สโมสรในลาลิกา จากการยืมตัวมาจากปารีแซ็ง-แฌร์แม็ง และทีมชาติสเปน
เรอัลซาราโกซา.
ชีวิตการค้าแข้งในวงการฟุตบอลสเปนของเอร์เรรา เริ่มต้นจากเรอัลซาราโกซา โดยเขาลงสนามให้ทีมชุดใหญ่ไป 41 นัด และช่วยให้ทีมเลื่อนชั้นขึ้นสู่ลาลิกา ในปี 2009
สองปีต่อมาเอร์เรราย้ายไปค้าแข้งให้กับอัตเลติกเดบิลบาโอ ซึ่งเป็นเมืองบ้านเกิดด้วยค่าตัวตามการรายงานอยู่ที่ 6.6 ล้านปอนด์ กับสามประสานในแดนกลางที่ทรงประสิทธิภาพประกอบด้วยโอสการ์ เด มาร์โกส และอันเดร์ อิตูร์รัสเป เอร์เรรากลายเป็นกุญแจสำคัญของทีม และสร้างชื่อในวงการฟุตบอลสเปนกับยุโรปอย่างรวดเร็ว อันที่จริงแล้ว ในฤดูกาลแรกของเขากับบิลบาโอ (2011/2012) ภายใต้ผลงานอันยอดเยี่ยมของมาร์เซโล บิเอลซา ที่เป็นผู้จัดการทีม ต้นสังกัดของเขาคว้ารองแชมป์ยูโรปาลีกและโกปาเดลเรย์ไปครอบครอง อัตเลติกเดบิลบาโอโค่นแมนเชสเตอร์ยูไนเต็ดตกรอบในเส้นทางการเข้าถึงรอบชิงชนะเลิศการแข่งขันยูโรปาลีก โดยเอาชนะได้ทั้งเกมเหย้าและเยือนเมื่อเดือนมีนาคม ค.ศ. 2012 เอร์เรราเป็นดาวเด่นที่สนามโอลด์แทรฟฟอร์ด ให้กับทีมที่ทรงพลังของบิเอลซ่า ซึ่งลงเล่นทั้งหมด 86 นาที พร้อมแอสซิสต์ให้เด มาร์โกสยิงหนึ่งลูก หลังได้ประจักษ์ความพ่ายแพ้ครั้งที่สองในการแข่งขันที่ซานมาเมส จนอเล็กซ์ เฟอร์กูสัน กุนซือแมนเชสเตอร์ในเวลานั้นต้องออกมายอมรับว่า อัตเลติกเดบิลบาโอเป็นทีมที่ขยันแข็งแกร่งกว่าทุก ๆ ทีมที่เคยเห็นในยุโรป
ในปี ค.ศ. 2014 สโมสรฟุตบอลแมนเชสเตอร์ยูไนเต็ดได้ซื้อเอร์เรรามาด้วยค่าตัว 29 ล้านปอนด์จากอัตเลติกเดบิลบาโอ เขาได้ลงสนามให้แมนเชสเตอร์ยูไนเต็ดบ้างและต้องตกเป็นตัวสำรองบ้าง แต่หลังจากที่เอร์เรราจับจังหวะการเล่นได้ในช่วงปีใหม่ เขาก็ไม่เคยมองย้อนกลับหลังอีกเลย เอร์เรรามีจุดเด่นในเรื่องความคิดอันรวดเร็ว ซึ่งช่วยให้เขาสามารถเคลื่อนไหวได้อย่างชาญฉลาด เช่นเดียวกับการจ่ายบอล เขายังคงเป็นสินทรัพย์ล้ำค่าในเกมรับ โดยกล้าที่จะเข้าปะทะ แต่ก็ฉลาดมากพอสำหรับการดักบอลในจังหวะสำคัญ
การขึ้นเกมรุกคือสิ่งที่น่าประทับใจของเอร์เรราในฤดูกาลแรก โดยยิงไป 8 ประตู รวมถึงลูกวอลเลย์ตามน้ำในเกมเอฟเอคัพกับโยวิล เขาได้ลงสนามตลอดช่วงสามเดือนหลังสุดของฤดูกาล และเป็นกำลังสำคัญช่วยให้ทัพปีศาจแดงจบอันดับสี่ คว้าตั๋วไปเล่นแชมเปียนส์ลีกในซีซั่น 2015/2016 เขายังเป็นคนยิงประตูในเกมนัดสุดท้ายของฤดูกาลซึ่งเสมอกับอาร์เซนอล 1-1 ถือเป็นฟันเฟืองเครื่องจักรยูไนเต็ดอย่างแท้จริง
ในฤดูกาลที่สองกับสโมสรแมนเชสเตอร์ยูไนเต็ด เอร์เรราแสดงให้เห็นสัญญาณการเป็นนักฟุตบอลที่สมบูรณ์แบบมากยิ่งขึ้น และปรับตัวเข้ากับรูปแบบการเล่นที่เน้นใช้ร่างกาย ซึ่งถือเป็นปัจจัยสำคัญต่อการเล่นที่ประเทศอังกฤษ
แม้เขาจะได้ลงสนามอย่างไม่ต่อเนื่อง แต่เขาก็ยังสามารถออกเริ่มต้น 27 นัด ในทุก ๆ รายการการแข่งขัน บวกกับตัวสำรองอีก 14 เกม เขายิงไป 5 ประตู รวมทั้งหนึ่งในเกมที่ทำผลงานได้ดีที่สุดของฤดูกาล ซึ่งบุกเอาชนะเอฟเวอร์ตันเมื่อเดือนตุลาคม นอกจากการยิงประตูที่สองให้กับทัพปีศาจแดง ณ สนามกูดิสันพาร์กแล้วเขายังผ่านบอลให้เวย์น รูนีย์ยิงลูกที่สาม และได้รับรางวัลผู้เล่นยอดเยี่ยมในนัดดังกล่าว
อีกหนึ่งเรื่องที่น่าจดจำของกองกลางชาวสเปนคือการแข่งขันที่น่าตื่นเต้น ซึ่งยูไนเต็ดคว้าชัยเหนืออาร์เซนอล 3-2 ที่โอลด์แทรฟฟอร์ด โดยเขาเป็นผู้ยิงประตูชัยจากนอกกรอบเขตโทษ เอร์เรราใส่สกอร์ในเกมชนะลิเวอร์พูล (3-1, ในบ้าน), กลึบบรึคเคอ กาเฟ ในแชมเปียนส์ลีกรอบคัดเลือก (4-0, เยือน) และมิดยึลลันในยูโรปาลีก (5-1, ในบ้าน) นอกจากนี้เอร์เรรายังได้แอสซิสต์อีก 2 ประตูสุดสำคัญในการแข่งขันฟุตบอลเอฟเอคัพ แมนเชสเตอร์ยูไนเต็ดกำลังตามหลังเวสต์แฮมยูไนเต็ด 1-0 ในรอบก่อนรองชนะเลิศ จนกระทั่งได้ประตูตีเสมอจากอ็องตอนี มาร์ซียาล การประสานงานของคู่ขาสเปน-ฝรั่งเศส ได้ผลอีกครั้งในรอบรองชนะเลิศกับเอฟเวอร์ตัน
แม้เขาจะเป็นตัวสำรองที่ไม่ถูกส่งลงสนามในรอบชิงชนะเลิศ เขายังได้รับเหรียญรางวัลและให้สัมภาษณ์เผยว่ "นี่คือความสำเร็จที่ยิ่งใหญ่ที่สุดซึ่งเคยเกิดขึ้นในอาชีพการค้าแข้งของผม" อย่างไรก็แล้วแต่ ฤดูกาลที่สามของกองกลางเลือดกระทิงดุกับแมนเชสเตอร์ยูไนเต็ด ซึ่งก็คือฤดูกาล 2016/2017 ถือเป็นช่วงเวลาที่ดีที่สุดจนถึงปัจจุบัน เขาได้รับการลงคะแนนให้เป็นผู้เล่นแห่งปีเซอร์แมตต์ บัสบี โดยลงประจำการในตำแหน่งกองกลางตัวพักบอลเป็นส่วนใหญ่ ฟอร์มที่โดดเด่นที่สุดเกิดขึ้นในการแข่งขันกับทีมว่าที่ผู้ชนะเลิศอย่างเชลซี จากการตามประกบเอแดน อาซาร์อยู่หมัด แอสซิสต์ให้มาร์คัส แรชฟอร์ดหลุดไปยิง และเป็นคนทำประตูลูกที่สอง หากจะกล่าวถึงเรื่องการถูกเรียกติดไปรับใช้ทีมชาติ ก็ไม่ต้องสงสัยเลยว่ากราฟชีวิตของเอร์เรรานั้นกำลังรุ่ง
กีฬาโปโลน้ำในโอลิมปิกฤดูร้อน 1948
กีฬาโปโลน้ำในโอลิมปิกฤดูร้อน 1948 จัดแข่งขันที่กรุงลอนดอน สหราชอาณาจักร แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1952
กีฬาโปโลน้ำในโอลิมปิกฤดูร้อน 1952 จัดแข่งขันที่เฮลซิงกิ ประเทศฟินแลนด์ แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1956
กีฬาโปโลน้ำในโอลิมปิกฤดูร้อน 1956 จัดแข่งขันที่เมลเบิร์น ประเทศออสเตรเลีย แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1960
กีฬาโปโลน้ำในโอลิมปิกฤดูร้อน 1960 จัดแข่งขันที่กรุงโรม ประเทศอิตาลี แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1964
กีฬาโปโลน้ำในโอลิมปิกฤดูร้อน 1964 จัดแข่งขันที่กรุงโตเกียว ประเทศญี่ปุ่น แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1968
กีฬาโปโลน้ำในโอลิมปิกฤดูร้อน 1968 จัดแข่งขันที่เม็กซิโกซิตี้ ประเทศเม็กซิโก แข่งขัน 1 ประเภท คือ ประเภททีมชาย